|  |  |  |
| --- | --- | --- |
| **Nr.** | **Jautājums** | **Atbilde** |
|  | Vai doktoranta iesaiste var būt mazāka par 50% no pilna laika darba slodzes? | Saskaņā ar 19.12.2023. MK noteikumu Nr.811 30. punktā noteikto, doktoranta iesaiste studiju vai zinātniski pētnieciskajā darbā nepārsniedz 50% no pilnas darba slodzes. Līdz ar to doktoranta iesaiste var būt mazāka par 50%. Vienlaikus, ja doktoranta iesaiste ir mazāka kā 50%, pētniecības izmaksas nav attiecināmas (saskaņā ar vienas vienības izmaksu metodiku). |
|  | Vai 1.1.1.8. PLE ilgtspējas rādītāju drīkst veidot tikai tie doktoranti, kuri saņēmuši attiecīgo 1.1.1.8. doktorantūras grantu?  | Jā, tieši 1.1.1.8. projektā iesaistītie doktoranti arī veido projekta rezultāta rādītāju PLE izteiksmē.Vienlaikus, lai nodrošinātu jaunizveidotās darbvietas saglabāšanu vismaz vienu gadu pēc granta līguma termiņa beigām, projektā izveidoto darbvietu pēc atbalstītā doktoranta līguma termiņa beigām var aizpildīt arī cita persona, kas nav saņēmusi 1.1.1.8. pasākuma doktorantūras grantu un iepriekš nav bijusi attiecīgās institūcijas pētniecības personāla amatā. |
|  | No kura brīža tiks skaitīts rezultatīvais rādītājs - izveidotās darba vietas PLE? | Rādītājs ir izpildīts, ja doktoranta iesaistes projektā noslēgumā ir aktīvs darba līgums ar termiņu, kas nav īsāks par vienu gadu pēc doktoranta granta līguma termiņa beigām. Līdz ar to rezultāta rādītājs tiks uzskaitīts ar to brīdi, kad pirmajam atbalstu saņēmušajam doktorantam, kuram būs izveidota jauna pētniecības darbvieta, būs beidzies doktorantūras granta līguma termiņš.  |
|  | Kādas atskaites par doktorantu paveikto būs nepieciešams iesniegt CFLA un cik bieži? (Iepriekš 8.2.2. SAM bija, piemēram, jāiesniedz 6 mēnešu atskaites vēl papildu ikmēneša atskaites) | Doktorantu pētniecības izmaksu vienas vienības metodikā ir skaidrots, ka atskaiti par doktoranta veiktajiem pētniecības, mācību un tīklošanās pasākumiem doktorants iesniedz ik pēc sešiem mēnešiem pēc darba līguma noslēgšanas un pēc darba tiesisko attiecību izbeigšanas ar doktorantu projektā, to apstiprina atbilstoši finansējuma saņēmēja noteiktajai kārtībai. Finansējuma saņēmējs iesniedz doktorantu atskaites CFLA pie kārtējā maksājuma pieprasījuma.  |
|  | Vai pareizi saprotam, ka PLE rādītāju veido finansējuma saņēmēja institūcija, bet skaitās arī sadarbības partneru jaunizveidotās PLE darba vietas? | Rezultāta rādītāju “atbalstītajās institūcijās izveidotās pētniecības darbvietas PLE izteiksmē” veido gan finansējuma saņēmēja, gan arī sadarbības partneru institūcijās izveidotās pētniecības darbvietas PLE izteiksmē.  |
|  | Par pusslodzi - ja, piemēram, ir nostrādātas 79 stundas no 159, vai pētniecības izmaksas būs vai nebūs attiecināmas? | Ja doktorants ir nodarbināts uz pusslodzi, tad būs attiecināmas arī pētniecības izmaksas (vienkāršotās izmaksas).Pusslodze no 159 stundām ir 79,5 stundas. Līdz ar to, ja būs nostrādātas 79 stundas, pētniecības izmaksas nebūs attiecināmas. |
|  | Lūdzam precīzi definēt, kuru valsts budžeta finansējumu “Doktorantūras granti” nedrīkst saņemt paralēli. | Doktorants vienlaikus nevar saņemt 1.1.1.8. pasākuma doktorantūras grantu un valsts budžeta atlīdzību saskaņā ar noslēgto darba līgumu par akadēmiskā darba veikšanu studiju rezultātu sasniegšanai atbilstoši valsts augstākās izglītības standartam (saskaņā ar Augstskolu likuma 47.1 panta pirmajā daļā (turpmāk – AL) noteikto doktoranta nodarbinātību valsts budžeta finansētā studiju vietā). Doktorants vienlaikus drīkst saņemt tikai viena veida finansējumu, vai nu doktorantūras grantu vai valsts budžeta atlīdzību par doktoranta akadēmiskā darba veikšanu.  |
|  | Vai finansējuma nosacījumi (Doktoranta granta un Valsts budžeta finansējums) pieļauj, ka  doktorants, kas šobrīd studē valsts budžeta vietā, var piedalīties konkursā uz Doktorantūras grantu? | Jā, doktorants, kas studē valsts budžeta vietā, var piedalīties 1.1.1.8. pasākuma doktorantūras grantu konkursā.Ne 1.1.1.8. pasākuma MK noteikumi, ne arī MK noteikumu projekts “Prasības par doktoranta nodarbinātību, darba līguma noslēgšanu un izbeigšanu un kārtība, kādā aprēķina atlīdzību” (27-TA-1839), (turpmāk – doktoranta nodarbinātības MK noteikumu projekts) neierobežo valsts budžeta finansēta doktoranta iespējas piedalīties 1.1.1.8. pasākuma doktorantūras grantu konkursā.**Taču jārēķinās, ka, iegūstot 1.1.1.8. pasākuma doktorantūras grantu, šādam doktorantam būs jāveic izvēle, jo abus finansējuma avotus (doktoranta grants un valsts budžeta atlīdzība) izmantot nevarēs.** |
|  | Vai ir iespēja atteikties no valsts budžeta finansētas vietas atbalsta doktoranta atlīdzībai un pieteikties 1.1.1.8. doktorantūras grantam? | Potenciālais doktorants var nepretendēt uz valsts budžeta finansētu studiju vietu, lai pieteiktos 1.1.1.8 doktorantūras grantam. Gadījumā, ja potenciālais doktorants atsakās no valsts budžeta vietas, tas viņam negarantēs šī granta iegūšanu, jo viņam būs jāpiedalās atklātā grantu konkursā.  |
|  | Vai tas nozīmē, ka pēc 3 gadiem (2026-2027 gads), kad doktorantūrā doktoranti studēs visos valsts budžeta kursos ar atlīdzību, šie studenti tiks izslēgti no konkursa uz grantu? |  2026./2027.gadā grantu konkursos varēs pieteikties gan esošie doktoranti, kas nav noslēguši darba līgumu atbilstoši Augstskolu likuma 47.1 panta pirmajai daļai, gan doktoranti, uz kuriem attiecas šī panta trešajā daļā noteiktie izņēmuma gadījumi, gan maksas doktoranti, kā arī ir iespējamie cita veida gadījumi.  |
|  | Augstskolu likuma 47.1 panta trešajā daļā minētie izņēmuma gadījumi attiecas uz tiem doktorantiem, kas jau ir nodarbināti akadēmiskajā darbā, līdz ar to neveidos PLE. Kā mēs sasniegsim PLE rādītāju? | 1.1.1.8. pasākuma nosacījumi neparedz, ka visiem atbalstu saņēmušajiem doktorantiem ir jāizveido jaunas amata vietas. Izņēmuma gadījumi attiecas šobrīd attiecas tikai uz 2024./2025. studiju gadā uzņemtajiem doktorantiem. PLE ir iespējas sasniegt ar esošajiem doktorantiem, maksas doktorantiem, doktorantiem, kas netiek uzņemti budžeta vietās, bet tiem tiek piemērota mācību maksas atlaide, u.c. Vienlaikus ir iespēja palielināt PLE rādītāju arī izņēmuma gadījumu doktorantiem, piemēram, ja doktorants ir bijis nodarbināts lektora amatā, bet projekta īstenošanas laikā viņam ir izveidota pētnieka amata vieta.  |
|  | Ja doktorants ir nodarbināts 50% darba slodzē pie finansējuma saņēmēja un 25% pie partnera, un finansējuma saņēmējs nodrošina doktorantam darba samaksu, vai partneris var nodrošināt atlikušos 25% darba slodzi. | Jā, partneris var nodrošināt 25% atlikušo doktoranta darba slodzi, samaksu veicot no saviem līdzekļiem, kuri nav 1.1.1.8. pasākuma "Doktorantūras granti" līdzekļi. |
|  | Dalījums pēc dzimuma:1. Mums jāapkopo sociālais dzimums vai dzimums statistikas izpratnē?
2. Kā veikt transpersonas dzimuma uzskaiti?
3. Kā var iegūt datus par personu?
 | 1. Jāapkopo ir sieviešu un vīriešu dzimums statistikas izpratnē.
2. Noteikti tad ir jānorāda iespēja atzīmēt lauciņā izvēli “cits”, bet fondos uzskaiti par šiem dalībniekiem nav jāveic.
3. Iespējamie datu iegūšanas veidi, piemēram: a) no darba līguma (vārds, uzvārds); b) veicot mērķgrupas atlasi, konkursa nolikuma pielikumā, iekļaut anketu, kurā iesniedzējs norāda nepieciešamo informāciju.
 |
| 14. | Vai doktorants, kas ir ieguvis valsts budžeta finansējumu studijām, pēc Doktorantūras granta termiņa beigām zaudē iegūto valsts budžeta finansētu studiju vietu? | 1. Ja valsts budžeta doktorants, ar kuru **ir noslēgts darba līgums** atbilstoši AL 47.1 panta  pirmajai daļai, konkursa kārtībā iegūst doktorantūras  grantu, tad augstskola **pēc attiecīgā darba līguma laušanas** var doktorantam piešķirt doktorantūras grantu.

Šādā gadījumā būs izslēgts dubultā finansējuma risks, tā kā doktorants saņems tikai doktorantūras grantu un vairs nesaņems valsts budžeta atlīdzību. *Vēršam uzmanību, ka, laužot darba līgumu, doktorants* ***nezaudē budžeta vietu****, jo to ir ieguvis konkursa kārtībā, un pēc 1.1.1.8. pasākuma doktorantūras granta darba līguma noslēgšanas uz viņu būs attiecināms  AL 47.1 panta trešās daļas ceturtajā apakšpunktā noteiktais izņēmuma gadījums.* *Aicinām minētos nosacījumus iekļaut 1.1.1.8. pasākuma Doktorantūras grantu saņēmēju atlases nolikumā, lai potenciālajiem granta saņēmējiem ir skaidri “spēles” noteikumi.*1. Ja valsts budžeta doktorants, ar kuru **vēl nav noslēgts darba līgums** atbilstoši AL 47.1 panta  pirmajai daļai, konkursa kārtībā iegūst doktorantūras grantu, tad, noslēdzot darba līgumu 1.1.1.8. pasākuma ietvaros, uz budžeta doktorantu būs attiecināms AL 47.1 panta trešās daļas ceturtajā apakšpunktā noteiktais izņēmums, līdz ar to doktorants varēs neslēgt darba līgumu par akadēmiskā darba veikšanu studiju rezultātu sasniegšanai atbilstoši valsts augstākās izglītības standartam, un viņam netiks izmaksāta valsts budžeta atlīdzība, bet ***vienlaikus saglabāta*** konkursa kārtībā iegūtā valsts budžeta finansēta studiju vieta.
 |
| 15. | Vai doktorants no valsts budžeta finansētas vietas pārceļot uz maksas studiju vietu (uz Doktorantūras granta termiņu), beidzoties Doktorantūras grantam, var pārcelt atpakaļ no maksas studiju vietas uz valsts budžeta finansētu vietu? | Valsts budžeta doktorantu, kurš pēc granta iegūšanas ir pārcelts no konkursa kārtībā iegūtas valsts budžeta finansētas studiju vietas uz maksas studiju vietu, pēc doktorantūras granta līguma termiņa beigām **nevar pārcelt atpakaļ** no maksas studiju vietas uz valsts budžeta vietu, jo viņš to būs zaudējis pārejot uz maksas studiju vietu. Lai iegūtu valsts budžeta vietu, doktorantam atkārtoti būs jāpiedalās konkursā. |
| 16. | Vai doktoranti, kuri nav bijuši **ievēlēti pētnieciskajā amatā**, bet ir bijuši iesaistīti SAM 8.2.2. un ANM Konsolidācijas grantā uz darba līguma pamata ar nosaukumu **pētnieka p.i.** varēs tiks uzskaitīti, kā jauna darba vieta, ja tiks ievēlēti pēc granta beigām. | Nē, jo **pētnieka p.i.** nav amats, bet tas, kurš izpilda jau esoša pētnieka amata uzdevumus, kamēr konkrētais ievēlētais un nodarbinātais šajā ievelētajā amatā pētnieks ir attaisnotā prombūtnē. (ZDL 26.panta (7)) *(7) Zinātniskajai institūcijai tās noteiktā kārtībā ir tiesības bez konkursa pieņemt darbā vadošā pētnieka, pētnieka vai zinātniskā asistenta amata pienākumu izpildītāju uz zinātniskās institūcijas akadēmiskajā amatā ievēlētās un nodarbinātās personas pamatotas prombūtnes laiku. Vadošā pētnieka, pētnieka vai zinātniskā asistenta amata pienākumu izpildītājam ir tādas pašas tiesības un pienākumi kā attiecīgajam zinātniskās institūcijas akadēmiskajā amatā ievēlētajam un nodarbinātajam, bet pienākumu izpildītājam nav tiesību kandidēt uz zinātniskās institūcijas zinātniskās padomes locekļa amatu.* Jaunas darba vietas ir izveidotas tikai tad, ja tiek izveidotas jaunas amata vietas. Papildus vēršam uzmanību, ka rezultāta rādītājs (izveidotās pētniecības darba vietas PLE izteiksmē) attiecībā uz konkrēto doktorantu būs sasniegts tad, ja jaunā pētniecības personāla darba vieta būs izveidota projekta ietvaros, tas ir, **līdz doktorantūras granta līguma termiņa beigām**. |